Til: Ta

Følgende annonse bes inntatt i fellesannonseringen i avisen 15.04.2025

**Hovedrullering av kommuneplanens arealdel 2027–2039: Varsel om oppstart**

Kommunestyret behandlet høringsutkastet til planprogrammet for arealdelen 27.03.2025. Planprogrammet sendes nå på høring og legges til offentlig ettersyn fra 15.04. til 28.05.2025, i henhold til plan- og bygningsloven §11-13 og §4-1.

**Bakgrunn:**

* Vedtak i kommunestyret sak 102/24 den 12.09.2024 om oppstart av revisjon av kommuneplanens arealdel 2025.
* Kommuneplanens samfunnsdel for perioden 2024-2027 vedtatt 06.02.2025.

**Planprogrammet skal inneholde:**

* Hva som skal utredes
* Hvordan det skal utarbeides
* Hvem som skal delta i planprosessen
* Framdriftsplan og informasjons- og medvirkningsprosess
* Behov for konsekvensutredninger

**Innspill til planprogrammet bør sette søkelys på:**

* Manglende temaer (eks. miljøhensyn, trafikkforhold og sosiale konsekvenser)
* Prosessen (eks. behov for mer medvirkning, realistisk tidsplan)
* Alternativer (eks. viktige alternativer som bør vurderes og begrunn hvorfor de er viktig osv.)
* Konsekvensutredninger (eks. behov for ytterligere utredninger)

**Frister:**

* Innspill til planprogrammet fra: 15.04.2025 innen 28.05.2025 (etter fristen er ute vil planprogram bli fastsatt i kommunestyret.)
* Private arealinnspill (som ikke direkte omhandler planprogrammet) fra: 15.04.2025 innen 01.02.2026. (alle innspill bli vurdert gjennom fastsatte silingskriterier i planprogram.)

**Hensikten med hovedrulleringen:**

* Oppdatere arealformål etter ønsket utviklingsretning i Bamble kommune
* Oppdatere plankart og bestemmelser
* Dokumentere behov for nye arealer og utrede konsekvenser.

Utgangspunktet i gjeldende kommuneplanens arealdel vedtatt 15.12.2022.

**Fokusområder:**

* Evaluere gjeldende arealdel med hensyn til arealnøytralitet og planvask
* Vurdere behov for nye boligarealer, fortetting, næringsarealer, fritidsboliger, utvikling av lokalsenter

**Formål:**

* Planvask: revidere og oppdatere eksisterende arealplaner i tråd med nye krav og hensyn
* Arealnøytralitet: gjenbruke og fortette utbygde områder fremfor å bygge ned intakt natur

Høringsforslaget til planprogrammet er tilgjengelig på kommunens nettside: www.bamble.kommune.no/statusplaner

Merknader kan sendes til Bamble kommune, Rådhuset, areal og miljø, pb. 80, 3993 Langesund eller e-post til [postmottak@bamble.kommune.no](mailto:postmottak@bamble.kommune.no)